Архипова-фон Калманович, Анна Валерьевна
Архи́пова А́нна Вале́рьевна (2003 шарахь дуьйна Архи́пова-фон Калмано́вич, йина 1973 шеран 27 июлехь, Ставрополь, РСФСР, ССРС) — российн баскетболхо, Российн шозза чемпион, Европин чемпион, дуьненан чемпионатан детин совгӀатхо, Олимпийн ловзарийн борзанан совгӀатхо. Российн спортан хакъ долу говзанча.

Биографи 
Баскетболех ловза йолайелла 7 шо хан йолуш Новосибирскехь, хьалхара тренераш бара Гельвих Ирина а, Виталий а.

15  шо долуш кхелхира Волгограде, цигахь левзира меттигера «Динамохь».

1992 шарахь дехьайелира екатеринбурган «Уралмаше», цунна йукъахь левзира пхеа шарахь. Екатеринбургехь чекхйаьккхира Уралан пачхьалкхан хьехархойн университет. Цул тӀаьхьа левзира Словакин, Польшин, Италин клубашкахь. 2000/01 шарахь, москохан «Динамо» йукъахь ловзуш, дуьххьара хилира Российн чемпион. 2002 шарахь йухайирзира екатеринбурган УГМК йукъа, цунна йукъахь, командин капитан йолуш, туьйлира Российн чемпионатехь а, Евролигехь а. 1997—2004 шерашкахь левзира Российн гулйина командехь, дакъа лецира шина Олимпиадехь, кхаа Европин чемпионатехь, ткъа кхин а 2002 шеран дуьненан чемпионатехь.

2003 шарахь маре йахара нахана вевзаш волчу бизнесмене, баскетболан УГМК клубан инарлин менеджере Калманович Шабтайе, цул тӀаьхьа ловзачеран испискаш тӀехь йазйора Анна Архипова-фон Калманович. 2005 шарахь Аннас вира шала — ши кӀант Александр а, Григорий а.

Ловзаран карьера чекхйаьккхинчул тӀаьхьа, Калманович екатеринбурган УГМК йукъара москохбухара «Спартак» йукъа йахча Архиповех хилира цигахь йиллинчу олимпийн «Спартак» резерван доьшийлин куьйгалхо. Ӏамийра Российн гулйина 1993 шеран зудаберийн команда. Калманович 2009 шарахь вийначул тӀаьхьа хилира баскетболан «Спарта&К» клубан инарлин директор.

Кхиамаш 
 Олимпийн ловзарийн борзанан совгӀатхо (2004).
 Дуьненан чемпионатан детин совгӀатхо (2002).
 Европин чемпион (2003).
 Европин чемпионатан детин совгӀатхо (2001).
 Евролигин чемпион (2003).
 ФИБА дуьненан кедан борзанан совгӀатхо (2003).
 Польшин чемпион (2000).
 Российн чемпион (2001, 2003).
 Российн чемпионатан детин совгӀатхо: (1997, 2004).
 Российн чемпионатан борзанан совгӀатхо: (1994, 1996).
 Зудаберашна йукъахь Европин чемпион (1992).
 Зудаберашна йукъахь дуьненан чемпионатан детин совгӀатхо (1993).

Билгалдахарш

Хьажоргаш 
 Спортивная Россия. Персональная информация
 Анна Архипова-фон Калманович. Досье «Москвы-баскетбольной»
 Вдова Калмановича Анна Архипова
 Интервью Спорт-Экспрессу
 Архипова: необходимо научиться ждать и доверять
 "Такие, как Шабтай, рождаются раз в миллион лет"
 Анна Архипова фон Калманович играла за волгоградское «Динамо» 
 Архипова Анна: история выступлений

ССРС баскетболхой
Российн баскетболхой
БК УГМК ловзархой
ЗБК «Гдыня» ловзархой
ЗБК «Динамо» Москох ловзархой
ЗБК «Венеци»
Баскетболан Европин чемпионаш
Баскетболхой 2000 шеран аьхкенан Олимпийн ловзаршкахь
2004 шеран аьхкенан Олимпийн ловзарийн борзанан совгӀатхой
2004 шеран аьхкенан Олимпийн ловзарийн борзанан совгӀатхой
Баскетболан Российн гулйина командин ловзархой
Уралан хьехархойн университетан арахецархой
Российн баскетболан функционераш